| Kampene om Omdurman og Khartoum 2008 |
| --- |
| Konflikt: Darfur-konflikten |
| Kart over Sudan med Omdurman og Khartoum markert |
| 

|  |  |
| --- | --- |
| Dato | 10. mai - 12. mai 2008 |
| Sted | Sudans flagg Omdurman og Khartoum Sudan |
| Resultat | Sudanesisk seier |

 |
| Stridende parter |
| Sudans flagg Sudans hær | JEM |
| Kommandanter og ledere |
| Omar Hassan al-Bashir | Mohamed Saleh Garbo |
| Styrker |
| 100 000 | ukjent |
| Tap |
| ukjent | ukjent |

**Kampene om Omdurman og Khartoum 2008** skjedde etter en militær fremrykking av styrker fra opprørsbevegelsen Justice and Equality Movement (JEM), en opprørsgruppe fra regionen Darfur. Den støtte sammen med sudanske regjeringsstyrker i byene Omdurman og hovedstaden Khartoum. Fra den sittende regjeringen i Sudan sitt synspunkt, var invasjonen over i løpet av dagen 10. mai 2008, mens JEM har bestridd dette med rapporter om harde kamper i utkanten av Khartoum den 11. mai.

Dette var den første gangen av kampene i det vestlige Sudan nådde hovedstaden, noe som markerte en dramatisk utvidelse av den fem år langvarige Darfur-konflikten, men bare tre måneder tidligere hadde sudansk-støttet milits forsøkt å erobre hovedstaden i nabolandet Tsjad på en tilsvarende måte.

Kampene
-------

Den 10. mai 2008 begynte kampene mellom sudanske regjeringsstyrker og JEM-styrkene i byen Omdurman, som ligger like ved hovedstaden Khartoum. De første kampene raste i hovedsak rundt et sudansk militært hovedkvarter. En talsmann fra det sudanske politiet sa at lederen for JEM-styrkene var Mohamed Saleh Garbo og at hans etterretningssjef Mohamed Nur Al-Deen var blitt drept under kampene.

Vitner fortalte at tung maskingeværild kunne høres i de vestlige delene av den sudanske hovedstaden og helikopteret og militære kjøretøyer skyndte seg igjennom gatene av hovedstadenpå vei mot Omdurman. Etter å ha erobret den strategisk viktige militære flyplassen ved Wadi-Sayedna, klarte sudanske styrker etterhvert å nedkjempe opprørsstyrkene, og sent på kvelden rapporterte sudansk fjernsyn at opprørene hadde blitt «fullstendig nedkjempet», og viste direkte sendinger av brennende kjøretøy og kropper på gaten. Den sudanske regjeringen erklærte et portforbud etter at den hadde erklært at alle kamper var avsluttet klokken 1400 GMT. 

Men, talsmenn fra JEM benektet på det sterkeste påstandene fra regjeringen i Sudan om at den hadde vunnet, og påstod på sin side at kampene fortsatt pågikk i Omdurman og de nordlige delene av Khartoum. JEM fortalte at målet med operasjonen var å kaste den militære regjeringen til Omar Hassan al-Bashir fra makten i Sudan. Regjeringens talsmann Mustafa Osman Ismail avviste enhver mulighet for fredssamtaler med JEM etter angrepet.

11. mai sa talsmenn fra den sudanske regjeringen at JEM-styrkene var «jaget vekk». Dagen etter ble portforbudet opphevet i områdene som ikke var berørt av kampene. Innbyggere i Omdurman fortalte at det foregikk flere kamper samme dag. Kamper ble også rapportert dagen etter, når sikkerhetsstyrker forfulgte en liten gruppe med mistenkte JEM-soldater. 12. mai fortalte Khalil Ibrahim via telefon til Associated Press at han og hans styrker var fremdeles inne i Omdurman.

Reaksjoner
----------

### Sudan

Sudan anklaget nabolandet Tsjad for å støtte opprørerne med oppholdssteder og ammunisjon, og den sudanske regjeringen påstod at JEM-styrkene hadde kommet fra Tsjad sin side av grensen, og beveget seg til Darfur-regionen, som er episenteret i konflikten mellom Darfur-opprørsgruppene og Janjaweed militante styrker; opprørsttyrkene skal deretter ha forflyttet seg nesten 600 km igjennom ørkenlandskap fra Darfur til Khartoum-området. Tsjad benektet påstandene, men Sudan brøyt umiddelbart de diplomatiske forbindelesene med Tsjad for første gang siden en ikke-aggresjonspakt ble signert i midten av mars.

Sudanske sikkerhetsstyrker arresterte etter angrepet opposisjonslederen Hassan al-Turabi, etter anklager om at han var forbundet med JEM-styrkene. Sudans militære styrker utlovde etterhvert en belønning på $125,000,000 for arrestasjonen av Khalil Ibrahim, som angivelig ble såret i kampene med regjeringsstyrkene 10. mai ved Omdurman og som en trodde gjemte seg like i nærheten.

### Internasjonale reaksjoner

* De forente nasjoners flagg FNs generalsekretær Ban Ki-moon fordømte «bruken av væpnede styrker og militære virkemiddel for å oppnå politiske mål», og oppfordret partene til å avslutte kampene og fornye sine anstrengelser for å skape fred i Darfur. Han uttrykte også bekymring om effekten som kampene ville ha på FNs eget arbeid i regionen.
* EU-flagget EUs høye representant for felles utenriks- og sikkerhetspolitikk, Javier Solana, fordømte angrepet på den sudanske hovedstaden av JEM, og sa: «Der kan ikke være noen militær løsning på krisen i Darfur spesifikt, eller i Sudan generelt sett». Han oppfordret også den sudanske regjeringen om å vise tilbakeholdenhet i de følgende dagende, spesielt i forhold til den sivile befolkningen i hovedstaden.
* Norges flagg Den norske utenriksministeren utenriksminister Jonas Gahr Støre uttalte «Disse kamphandlingene viser behovet for forsterket innsats fra FN, Den afrikanske union, verdenssamfunnet og partene i Darfur-konflikten for å finne en politisk løsning» og «Situasjonen i Sudan er nå meget alvorlig».
* USAs flagg Talsmannen for den amerikanske regjeringen, Gordon Johndroe, sa at den amerikanske regjeringen var veldig bekymret over kampene, og oppfordret «begge parter om å stoppe kampene, uansett om det var opprørsgruppene eller regjeringen. Vi ønsker å se ro og fred gjenopprettet».

Se også
-------

* Darfur-konflikten
* Slaget om N'Djamena 2008

Referanser
----------

1. 1 2  (no) Dagbladet: - Hvis Gud vil tar vi Khartoum, 11. mai 2008
2. ↑  (en) The Independent: Darfur rebels poised to take Khartoum, 11. mai 2008
3. ↑  (en) Sudan Tribune: Curfew in capital as Sudanese army clash near Khartoum with Darfur rebels Arkivert 4. november 2019 hos Wayback Machine. 10. mai 2008
4. ↑  (en) BBC News: Sudanese rebels 'reach Khartoum', 10. mai 2008
5. 1 2  (en) BBC News: Sudan cuts Chad ties over attack, 11. mai 2008
6. ↑  (en) Sudan Tribune: PHOTOS: Sudan capital after today's attack from Darfur JEM Arkivert 16. april 2016 hos Wayback Machine. 10. mai 2008
7. 1 2 3  (en) Al Jazeera: Sudan leader arrested after attack, 12. mai 2008
8. ↑  (en) BBC News: Sudan crackdown after rebel raid, 12. mai 2008
9. ↑  (en) AP: Darfur rebel leader vows to wear out government forces in long guerrilla war, 12. mai 2008
10. ↑  (en) Xinhua: Sudan offers 250 mln pounds reward for the arrest of JEM leader, 11. mai 2008
11. ↑  (en) Xinhua: UN chief condemns rebel attack on Sudanese capital , 11. mai 2008
12. ↑  (en) Sudan Tribune: EU condemns rebel attack urges Sudan for self-restraint, 11. mai 2008
13. ↑  (no) Adresseavisen: Norge fordømmer Khartoum-angrep Arkivert 10. mars 2016 hos Wayback Machine. 11. mai 2008
14. ↑  (en) Reuters: U.S. urges restraint after Sudan violence, 11. mai 2008

Eksterne lenker
---------------

* (no) Nettavisen: Kamper ved Sudans hovedstad